
DR.30.9.2003 95 
 

dibuat untuk meletakkan sepak takraw sebagai satu identiti orang kita di peringkat 
antarabangsa masih lagi gagal.  Umpamanya, Kementerian Belia dan Sukan, untuk… 

Seorang Ahli:  Bola gagal. 

Raja Dato’ Ahmad Zainuddin bin Raja Omar:  [Ketawa] Untuk menarik perhatian 
Sukan Olimpik dari segi permainan sepak raga ini dan oleh kerana sepak raga hari ini juga 
turut diminati oleh kaum wanita…. 

Timbalan Yang di-Pertua [Datuk Lim Si Cheng]:  Baiklah soalan Yang 
Berhormat. 

Raja Dato’ Ahmad Zainuddin bin Raja Omar:  Ya, saya hendak pergi ke situlah.  
Kalau tidak habis, saya hendak cerita tentang kesenian… 

Timbalan Yang di-Pertua [Datuk Lim Si Cheng]:  Nanti Yang Berhormat 
sambung lagi kepada bola sepak. 

Raja Dato’ Ahmad Zainuddin bin Raja Omar:  Tidak, tidak, saya tidak sebut bola 
sepak.  Yang Berhormat bagi Sri Gading yang sebut.  Jadi, saya hendak minta penjelasan 
daripada Yang Berhormat tentang sama ada kementerian juga bercadang hendak 
menjadikan sepak raga bulat ini sebagai satu lagi acara untuk mempromosikan 
pelancongan.  Terima kasih. 

Datuk Fu Ah Kiow:  Tuan Yang di-Pertua, tanggungjawab untuk memaju atau 
membangunkan sesuatu sukan adalah dalam bidang kuasa Kementerian Belia dan Sukan.  
Tetapi dengan usaha Kementerian Belia dan Sukan dan juga persatuan-persatuan yang 
diterajui oleh Yang Berhormat, kalau dapat memajukan sukan tersebut ke satu tahap 
antarabangsa dan kalau ia mempunyai tarikan pelancong dari luar atau tempatan, maka 
kementerian saya akan turut mempromosikan sukan itu sebagai satu tarikan pelancong 
tetapi usaha memaju atau membangunkan sukan tersebut terserah kepada pihak 
kementerian yang dipertanggungjawabkan.……. 

Raja Dato’ Ahmad Zainuddin bin Raja Omar:  [Bangun] 

Datuk Fu Ah Kiow:  Cukuplah.  Saya ada banyak lagi. 

Timbalan Yang di-Pertua [Datuk Lim Si Cheng]:  Cukuplah Yang Berhormat. 

Datuk Fu Ah Kiow:  Kena habiskan hari ini ya. 

Raja Dato’ Ahmad Zainuddin bin Raja Omar:  [Menyampuk] 

Timbalan Yang di-Pertua [Datuk Lim Si Cheng]:  Yang Berhormat, kalau ada 
perkara yang baik, boleh sebut lagi di peringkat Jawatankuasa.  Cukuplah. 

Raja Dato’ Ahmad Zainuddin bin Raja Omar:  Terima kasih.  Saya ingin menarik 
perhatian  Menteri Kebudayaan, Kesenian dan Pelancongan yang pernah bercakap di 
Dewan ini hendak mempromosikan bola sepak, hendak bawa Kelab Buyern Munich, Real 
Madrid dan sebagainya.  Jadi, di sini menunjukkan bahawa kita berterima kasih kepada 
Kementerian Kebudayaan, Kesenian dan Pelancongan di atas usaha-usaha yang hendak 
dibuat bagi menarik pelancong.  Ini pernah dinyatakan oleh Yang Berhormat Menteri di 
dalam Dewan ini.   

Jadi, saya ingin mengaitkan perkara ini, hendak bertanyakan sama ada apa yang 
telah disebutkan oleh Menteri di Dewan ini sama ada rancangan ini hendak diteruskan atau 
tidak.  Itu yang saya minta. 

Datuk Fu Ah Kiow:  Tuan Yang di-Pertua, ia tidak bercanggah.  Seperti yang saya 
perjelaskan, usaha membawa masuk pelancongan adalah tanggungjawab kementerian dan 
memajukan sesuatu sukan adalah tanggungjawab Kementerian Belia dan Sukan.  
Tanggungjawab kementerian saya adalah untuk sama-sama mempromosikan acara 
tersebut.  Itu kita kena bezakan tanggungjawab kementerian-kementerian yang berasingan. 

Tuan Yang di-Pertua, berhubung dengan kewujudan pusat kebudayaan daerah, 
sukacita dimaklumkan bahawa cadangan untuk menubuhkan pusat kebudayaan daerah 

  



dibuat untuk meletakkan sepak takraw sebagai satu identiti orang kita di peringkat antarabangsa masih lagi gagal. Umpamanya, Kementerian Belia dan Sukan, untuk... Seorang Ahli: Bola gagal. Raja Dato' Ahmad Zainuddin bin Raja Omar: [Ketawa] Untuk menarik perhatian Sukan Olimpik dari segi permainan sepak raga ini dan oleh kerana sepak raga hari ini juga turut diminati oleh kaum wanita.... Timbalan Yang di-Pertua [Datuk Lim Si Cheng]: Baiklah soalan Yang Berhormat. Raja Dato' Ahmad Zainuddin bin Raja Omar: Ya, saya hendak pergi ke situlah. Kalau tidak habis, saya hendak cerita tentang kesenian... Timbalan Yang di-Pertua [Datuk Lim Si Cheng]: Nanti Yang Berhormat sambung lagi kepada bola sepak. Raja Dato' Ahmad Zainuddin bin Raja Omar: Tidak, tidak, saya tidak sebut bola sepak. Yang Berhormat bagi Sri Gading yang sebut. Jadi, saya hendak minta penjelasan daripada Yang Berhormat tentang sama ada kementerian juga bercadang hendak menjadikan sepak raga bulat ini sebagai satu lagi acara untuk mempromosikan pelancongan. Terima kasih. Datuk Fu Ah Kiow: Tuan Yang di-Pertua, tanggungjawab untuk memaju atau membangunkan sesuatu sukan adalah dalam bidang kuasa Kementerian Belia dan Sukan. Tetapi dengan usaha Kementerian Belia dan Sukan dan juga persatuan-persatuan yang diterajui oleh Yang Berhormat, kalau dapat memajukan sukan tersebut ke satu tahap antarabangsa dan kalau ia mempunyai tarikan pelancong dari luar atau tempatan, maka kementerian saya akan turut mempromosikan sukan itu sebagai satu tarikan pelancong tetapi usaha memaju atau membangunkan sukan tersebut terserah kepada pihak kementerian yang dipertanggungjawabkan........ Raja Dato' Ahmad Zainuddin bin Raja Omar: [Bangun]. Datuk Fu Ah Kiow: Cukuplah. Saya ada banyak lagi. Timbalan Yang di-Pertua [Datuk Lim Si Cheng]: Cukuplah Yang Berhormat. Datuk Fu Ah Kiow: Kena habiskan hari ini ya. Raja Dato' Ahmad Zainuddin bin Raja Omar: [Menyampuk]. Timbalan Yang di-Pertua [Datuk Lim Si Cheng]: Yang Berhormat, kalau ada perkara yang baik, boleh sebut lagi di peringkat Jawatankuasa. Cukuplah. Raja Dato' Ahmad Zainuddin bin Raja Omar: Terima kasih. Saya ingin menarik perhatian Menteri Kebudayaan, Kesenian dan Pelancongan yang pernah bercakap di Dewan ini hendak mempromosikan bola sepak, hendak bawa Kelab Buyern Munich, Real Madrid dan sebagainya. Jadi, di sini menunjukkan bahawa kita berterima kasih kepada Kementerian Kebudayaan, Kesenian dan Pelancongan di atas usaha-usaha yang hendak dibuat bagi menarik pelancong. Ini pernah dinyatakan oleh Yang Berhormat Menteri di dalam Dewan ini. Jadi, saya ingin mengaitkan perkara ini, hendak bertanyakan sama ada apa yang telah disebutkan oleh Menteri di Dewan ini sama ada rancangan ini hendak diteruskan atau tidak. Itu yang saya minta. Datuk Fu Ah Kiow: Tuan Yang di-Pertua, ia tidak bercanggah. Seperti yang saya perjelaskan, usaha membawa masuk pelancongan adalah tanggungjawab kementerian dan memajukan sesuatu sukan adalah tanggungjawab Kementerian Belia dan Sukan. Tanggungjawab kementerian saya adalah untuk sama-sama mempromosikan acara tersebut. Itu kita kena bezakan tanggungjawab kementerian-kementerian yang berasingan. Tuan Yang di-Pertua, berhubung dengan kewujudan pusat kebudayaan daerah, sukacita dimaklumkan bahawa cadangan untuk menubuhkan pusat kebudayaan daerah.